კონსტიტუციის პროექტის საფრთხე და სარგებელი 
საქართველოს პარლამენტი საქართველოს კონსტიტუციაში მორიგი ცვლილებების შეტანის საკითხს განიხილავს.
თბილისი — როგორც ცნობილია, კონსიტუციის ვარიანტი, რაც საქართველოს პარლამენტმა 2010 წელს დაამტკიცა, 2013 წლის საპრეზიდენტო არჩევნების შემდგომ შევა ძალაში. პარლამენტის მიერ დღეს წარმოდგენილი ცვლილებების პაკეტი სწორედ მომავალში ასამოქმედებელი კონსტიტუციის შეცვლას ითვალისწინებს. როგორც კახა კოჟორიძე, ახალგაზრდა იურისტთა ასოციაციის ხელმძღვანელი ჩვენთან საუბრისას აცხადებს, საია პარლამენტის მიერ წარმოდგენილი ცვლილებების ნაწილს დადებითად აფასებს, ნაწილს კი არ ეთანხმება. მისი თქმით, კანოსტიტუციის 2013 წლის ბოლოს ასამოქმედებელ მოდელში პრემიერის უფლებამოსილება გაზრდილი იყო ისე, რომ მას კანონის მიღების უფლებაც კი ჰქონდა, პარლამენტის სურვილის საწინააღმდეგოდ. წარმოდგენილ ცვლილებებში ეს ხარვეზი გამოსწორებულია. თუმცა სახელისუფლებო შტოებს შორის ბალანსის პრობლემა შესაძლოა ბიუჯეტის განხილვისას მწვავედ წარმოჩინდეს. კახა კოჟორიძე ამბობს იმასაც, რომ პარლამენტმა ცვლილებები მოულოდნელად წარმოადგინა, ისე რომ არასამთავრობო სექტორი მასზე მუშაობის შესახებ საქმის კურსში წინასწარ არ ჩაუყენებია, ასევე საკონსტიტუციო ცვლილებების შესახებ ამ დრომდე არ შემდგარა საყოველთაო განხილვები. - ამბობს კახა კოჟორიძე. ახალგაზრდა იურისტთა ასოციაცია უარყოფითად აფასებს ასევე პარლამენტის მიერ შემოთავაზებულ ვარიანტს, რაც ცვლილებებისას საჭირო ქვორუმის რაოდენობას შეეხება. კახა კოჟორიძე: პარლამენტის იურიდიულ საკითხთა კომიტეტის თავმჯდომარე ვახტანგ ხმალაძე კონსტიტუციის შეცვლისას დეპუტატთა რაოდენობის საკითხს ასე ხსნის: ამბობს ვახტანგ ხმალაძე. დღეს კონსტიტუციაში ცვლილებების განხილვას საპარლამენტო უმცირესობის წარმომადგენლები არ დასწრებიან. პარლამენტის თავმჯდომარე დავით უსუფაშვილი ამბობს: საკონსტიტუციო ცვლილებების პროექტის განხილვა საქართველოში დღეს დაიწყო და 25 ივლისს უნდა დასრულდეს.